IC 342

Den IC 342 ass eng Spiralgalaxie am Stärebild Camelopardalis. D'Galaxie ass an der Géigend vum galakteschen Equator, wou et wéinst engem Stëbsrido schwéier ass d'Objeten z'observéieren.

Den IC 342 ass eng vun den zwou hellste Galaxien an der Maffei-Galaxiëgrupp, déi Galaxiëgrupp, déi am nooste bei der Lokaler Grupp läit.

D'Galaxie gouf 1895 vum William Frederick Denning entdeckt. Den Edwin Hubble hat ufanks ugeholl, si géif zu der Lokaler Grupp gehéieren, wat sech awer als falsch erausgestallt hat.SEDS IC 342. Am Zentrum vum IC 342 goufe mat Hëllef vum Very Large Array Wolleken aus gliddegem (412 Kelvin) Ammoniakgas nogewisen.Astronomy Abstract Service: Hot Molecular Gas in the Nuclear Region of IC 342. Weider gouf an der Galaxie Siliziummonoxid entdeckt.Astronomy Abstract Service: The SiO interferometer map of IC 342

 Kuckt och 

 Um Spaweck 
 IC 342 (mat Bild) am NOAO.edu
 http://www.astro-pics.com/342plm.htm IC 342

Kategorie:IC-Objeten
Kategorie:Spiralgalaxien
Kategorie:Stärebild Camelopardalis
Kategorie:Astronomesch Objeten, déi 1895 entdeckt goufen
Kategorie:Entdeckunge vum William Frederick Denning